**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2021-12-21 Nr. TAR-142

Posėdis vyko 2021-12-16. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA. Vaikų priėmimo į Klaipėdos miesto savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimas.

Pranešėja L. Prižgintienė teigė, kad Klaipėdos miesto savivaldybės (toliau – Savivaldybė) tarybos (toliau – Tarybos) sprendimo projektu siūloma parengtas, siekiant patvirtinti naują Vaikų priėmimo į Klaipėdos miesto savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą (toliau – Aprašas), vietoje dabar galiojančio Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-352, patikslinti priėmimo kriterijus ir sąlygas, papildyti nuostatomis, reglamentuojančiomis centralizuotą vaikų priėmimo organizavimą ir vykdymą informacinės sistemos pagrindu. Sprendimo projekto tikslas yra reglamentuoti vaikų priėmimo vykdymo į Savivaldybės švietimo įstaigų ikimokyklinio ir priešmokyklinio ugdymo grupes principus ir procesus. Uždaviniai: 1) nustatyti prašymų dėl vaikų priėmimo į įstaigas pateikimo procedūras, grupių komplektavimo ir vaikų priėmimo tvarką, duomenų tvarkymo ir naudojimo principus; 2) pripažinti netekusiu galios Klaipėdos miesto savivaldybės tarybos 2015 m. gruodžio 22 d. sprendimą Nr. T2-352 „Dėl Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“, taip pat kitus su šiuo sprendimu priimtus pakeitimus.

J. Simonavičiūtė siūlė kuo greičiau rengti sprendimo projektą dėl kompensacijos mokėjimo nevalstybinėms švietimo įstaigoms, vykdančioms ikimokyklinio ir priešmokyklinio ugdymo programas, iš Savivaldybės biudžeto.

L. Prižgintienė siūlė koreguoti Aprašo 23.2 punktą ir vietoje: „jei šeimoje vienu metu gimę trys ar daugiau vaikų“ įrašyti: „jei šeimoje vienu metu gimę du ar daugiau vaikų“.

L. Juknienė siūlė balsavimu apsispręsti dėl pastabos koreguoti Aprašo 23.2 punktą ir vietoje: „jei šeimoje vienu metu gimę trys ar daugiau vaikų“ įrašyti: „jei šeimoje vienu metu gimę du ar daugiau vaikų“ (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Pastabai pritarė, bendru sutarimu.

L. Juknienė siūlė balsavimu apsispręsti dėl sprendimo projekto su pastaba (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA. Pritarti sprendimo projektui su pastaba – koreguoti Aprašo 23.2 punktą ir vietoje: „jei šeimoje vienu metu gimę trys ar daugiau vaikų“ parašyti: „jei šeimoje vienu metu gimę du ar daugiau vaikų“.

Posėdžio pirmininkė Laima Juknienė

Posėdžio sekretorė Marija Petrulienė